Comic Sans

**Comic Sans MS** ( **Comic Sans** ), sans-serif տառատեսակ, որը ստեղծել և նախագծել է Վինսենթ Քոնարեն և թողարկել է Microsoft Corporation-ը 1994 թվականին։ Տառատեսակը ներշնչված է կոմիքսների տառագրությունից՝ վերհիշելով խոսքային բշիռների ոչ ֆորմալ և մուլտֆիլմային տոնը։ Տառատեսակը սկզբնապես մշակվել է Microsoft-ի ծրագրերի համար, և այնուհետև լայնորեն ճանաչվել է օգտագործվելով ոչ ֆորմալ միջավայրերում, ինչպիսիք են մանկական գրքերը, անձնական փաստաթղթերը և կրթական նյութերը։

Տառատեսակը առաջին անգամ ներկայացվել է Microsoft Windows-ի հետ՝ որպես Microsoft Plus-ի մի մաս, և հետագայում ներդրվեց Microsoft Comic Chat-ում որպես չաթի հավելված: Այդ ժամանակից ի վեր Microsoft-ը նկարագրել է տառատեսակը որպես «սովորական և ընթեռնելի» և տառատեսակ, որը մեծ ժողովրդականություն է ձեռք բերել տարբեր խմբերի օգտատերերի շրջանում։

Այնուամենայնիվ, Comic Sans-ը դարձել է մշակութային երևույթ՝ ստանալով զգալի քննադատություն և ծաղրանք՝ պրոֆեսիոնալ և պաշտոնական միջավայրերում դրա չափից շատ և անտեղի օգտագործման պատճառով։ Չնայած այս ամենին, տառատեսակը շարունակում է լայնորեն օգտագործվել, հատկապես կրթական ոլորտի մասնագետների և նրանց շրջանում։

## Պատմություն
մինի|Վինսենթ Քոնարը 2009 թվականին բացատրում է, թե ինչպես է ստեղծել «աշխարհի ամենասիրելի տառատեսակը»

### Մշակում և թողարկում
«Microsoft»-ի դիզայներ Վինսենթ Քոները սկսեց աշխատել Comic Sans տառատեսակի վրա 1994 թվականին՝ արդեն իսկ ստեղծած լինելով այլ տառատեսակներ տարբեր ծրագրերի համար։ Երբ նա տեսավ Microsoft Bob ծրագրի բետա տարբերակը, որտեղ մուլտֆիլմային կերպարների խոսքային բշիռներում օգտագործվում էր Times New Roman տառատեսակը, նա կարծեց, որ դա ծրագրին տալիս է չափազանց պաշտոնական տեսք։ Նա կարծում էր, որ սա անհամապատասխան էր ծրագրի էսթետիկային, որը ստեղծվել էր երիտասարդ օգտատերերին համակարգիչներին ծանոթացնելու համար։ Microsoft Bob-ը իր նպատակին ավելի համապատասխան դարձնելու համար նա որոշեց ստեղծել նոր տառատեսակ՝ օգտագործելով միայն մկնիկը և կուրսորը։ Այն հիմնված էր իր գրասենյակում առկա կոմիքսների տառագրման ոճի վրա, մասնավորապես՝ «The Dark Knight Returns» (տառագրված՝ Ջոն Կոստանզայի կողմից) և «Watchmen» (տառագրված՝ Դեյվ Գիբոնսի կողմից)։

Նա ավարտեց Comic Sans-ի ստեղծումը շատ ուշ Microsoft Bob-ում այն ներառելու համար, և տառատեսակը չթողարկվեց մինչև այն պահը, երբ Microsoft 3D Movie Maker-ի ծրագրավորողները, որը նույնպես օգտագործում էր մուլտֆիլմային ուղեցույցներ և խոսքային բշիռներ, սկսեցին այն օգտագործել։ Տառատեսակը ներառվեց Windows 95 Plus! փաթեթում և դարձավ Travel աշխատասեղանի թեմայի հիմնական տառատեսակը Այն հետագայում ներառվեց որպես համակարգային տառատեսակ Windows 95 -ի OEM տարբերակների համար: Ի վերջո, այն դարձավ Microsoft Publisher-ի և Microsoft Internet Explorer-ի տառատեսակներից մեկը: Comic Sans-ն օգտագործվում է նաև Microsoft Comic Chat-ում, որը թողարկվել է 1996 թվականին Internet Explorer 3.0-ի միջոցով:

Comic Sans-ը ներբեռնված է macOS-ում և Windows Phone-ում, բայց ոչ Android-ում, iOS-ում կամ Linux-ում։ Comic Sans-ը կարելի է  ներբեռնել iOS-ում։

### Comic Sans Pro (2011)
Comic Sans Pro-ն Comic Sans տառատեսակի թարմացված տարբերակն է, որը ստեղծել է Տերրանս Ուեինզիերլը Monotype Imaging ընկերությունում։ Պահպանելով հիմնական  բնօրինակ դիզայնը՝ այն ընդլայնում է տառատեսակը՝ ավելացնելով նոր թեք տարբերակներ, ինչպես նաև՝ զարդարանքներ, փոքր տառերի մեծատառեր, լրացուցիչ նշաններ, ներառյալ խոսքային բշիռներ, հնչյունական արտահայտություններ և սիմվոլներ։ Տառատեսակը ներառում է նաև տեքստային թվեր և այլ ոճային այլընտրանքներ։ Ի սկզբանե Comic Sans 2010 անունով այն ընդգրկվել էր Ascender 2010 տառատեսակների փաթեթում և առաջին անգամ թողարկվել էր Ապրիլի 1-ին՝ Կատակների օրը, ինչի պատճառով որոշ մարդիկ սկզբում կարծեցին, թե դա կատակ է։

Շեղ տարբերակն ավելի ուշ հայտնվել է Windows 8- ում։

### Մշակույթում
[ձախից|մինի|200x200փքս| [Վատիկանում լատինալեզու ավտոմատ խոսող մեքենայի ինտերֆեյսը օգտագործում է Comic Sans-ը իր տեքստային հուշումների համար]]
Comic Sans-ի վիճակը որպես մեմ դարձավ նրա ժառանգության որոշիչ պահերից մեկը։ Դրա պատճառով շատ մարդիկ սկսեցին օգտագործել տառատեսակը իռոնիկ ու սարկազմիկ կերպով ինտերնետային մեմերում։ Այն նաև օգտագործվել է քաղաքական քարոզարշավներում։

2010 թվականին Քլիվլենդ Կավալիերսի սեփականատեր Դեն Գիլբերտը քննադատեց Լեբրոն Ջեյմսին թիմից հեռանալու համար։ Հրապարակված նամակում մեծապես օգտագործվում էր Comic Sans-ը։

2019 թվականին Fast Company կազմակերպության հեղինակ Մարկ Ուիլսոնը գրել է էմոցիոնալ հոդված, որտեղ քննադատում էր նախագահ Թրամփին և նրա աշխատակիցներին՝ տառատեսակը կարևոր հայտարարությունների մեջ օգտագործելու համար։

'ban comic sans' արտահայտությունը Google-ի որոնման դաշտում փնտրելիս Google-ը կփոխի կայքերի տառատեսակը և կվերածի այն Comic Sans-ի՝ որպես կատակ։

Ինտերնետային մեմ Doge-ն, որը հայտնի դարձավ 2013-ի վերջերին, բաղկացած է տարբեր գույներով կոտրված անգլերենով գրված տեքստերից, որոնք գրված են Comic Sans-ով և տեղադրված Շիբա Ինու շան գլխի վերևում։

2015 թվականի *[[Undertale]]* տեսախաղում և դրան հաջորդող *Deltarune-*ում, Sans կերպարը հումորիտ կմախք է, որն անվանվել է տառատեսակի պատվին: Նրա տեքստերը ցուցադրվում են փոքրատառ Comic Sans-ով: Նա հայտնվում է իր եղբոր՝ Papyrus-ի հետ, ով նույնպես անվանվել է նույնանուն տառատեսակի պատվին և խոսելիս նույնպես օգտագործում է նույնանուն տառատեսակը։

## Ծանոթագրություններ

## Արտաքին հղումներ
* Comic Sans MS տառատեսակների ընտանիքը Microsoft Typography-ում

Կատեգորիա:Webarchive template wayback links
Կատեգորիա:Համացանցային մեմեր
Կատեգորիա:Համացանցային մշակույթ
Կատեգորիա:Մայքրոսոֆթ
Կատեգորիա:Տառատեսակներ